**ԳԱՎԱՌ ՀԱՄԱՅՆՔԻ ՂԵԿԱՎԱՐ ԳՈՒՐԳԵՆ ՄԱՐՏԻՐՈՍՅԱՆԻ ՈՒՂԵՐՁԸ**

**ՍԵՊՏԵՄԲԵՐԻ 1-Ի՝ ԳԻՏԵԼԻՔԻ ՕՐՎԱ ԱՌԹԻՎ**

Սիրելի դպրոցականներ, ուսանողներ, մանկավարժներ, կրթության ոլորտի հարգելի ներկայացուցիչներ.

Ի սրտե շնորհավորում եմ ձեզ սեպտեմբերի 1-ի՝ Գիտելիքի օրվա և նոր ուսումնական տարվա մեկնարկի առթիվ: Գիտելիքի դերը կարևորվել է մարդկության գոյության բոլոր ժամանակներում, իսկ մեր օրերում՝ առվել ևս. քանզի մեզանից յուրաքանչյուրի կյանքի ու հայրենիքի բարեկեցության առաջին գրավականը գրագետ լինելն է: Ուստի մաղթում եմ մեր աշակերտներին ու ուսանողներին այս սկզբունքով առաջնորդվել և լավ սովորել:

Առանձնահատուկ մաղթանքներս եմ հղում մեր առաջին դասարանցիներին: Շնորհավորում եմ նաև նրանց ծնողներին և ուսուցիչներին. հավատալով, որ նրանք կկարողանան ապագային տալ ուսյալ սերունդ:

Շնորհավորում եմ նաև ուսանողներին, հատկապես առաջին կուրսեցիներին: Կյանքի այս փուլում ձեզ հաջողություններ ու ձեռքբերումներ եմ մաղթում:

Բոլորիդ ուղղված այս շնորհավորանքներն ուզում եմ ամփոփել մեկ՝ շատ ցանկալի մաղթանքով. թող խաղաղություն լինի հայոց աշխարհում և բոլորիս հոգիներում:

***Լավագույն մաղթանքներով՝ Գավառ համայնքի ղեկավար՝***

***Գուրգեն Երվանդի Մարտիրոսյան***